شادمان اسلام

شادمان اسلام انیق  (پیدائش: 18 مئی 1995ء) ایک بنگلہ دیشی بین الاقوامی کرکٹ کھلاڑی ہے۔  انہوں نے نومبر 2018ء میں بنگلہ دیش کرکٹ ٹیم کے لیے ٹیسٹ ڈیبیو کیا۔

مقامی کیریئر 
مئی 2017ء میں شادمان نے 2016-17ء ڈھاکہ پریمیئر ڈویژن کرکٹ لیگ میں ابہانی لمیٹڈ کے لیے کھیلتے ہوئے اپنی پہلی لسٹ اے سنچری بنائی۔  شادمان 2017–18ء بنگلہ دیش کرکٹ لیگ میں سینٹرل زون کے لیے چھ میچوں میں 500 رنز کے ساتھ سب سے زیادہ رنز بنانے والے کھلاڑی تھے۔  اکتوبر 2018ء میں، اسے 2018-19ء بنگلہ دیش پریمیئر لیگ کے ڈرافٹ کے بعد چٹاگانگ وائکنگز ٹیم کے سکواڈ میں شامل کیا گیا۔  وہ 2018-19ء نیشنل کرکٹ لیگ میں چھ میچوں میں 648 رنز کے ساتھ سب سے زیادہ رنز بنانے والے کھلاڑی بھی تھے۔  شادمان 2018-19ء ڈھاکہ پریمیئر ڈویژن کرکٹ لیگ ٹورنامنٹ میں شائن پوکر کرکٹ کلب کے لیے 8 میچوں میں 379 رنز کے ساتھ سب سے زیادہ رنز بنانے والے کھلاڑی تھے۔  اگست 2019ء میں وہ بنگلہ دیش کے 2019-20ء سیزن سے قبل تربیتی کیمپ میں نامزد 35 کرکٹ کھلاڑی میں سے ایک تھے۔

بین الاقوامی کیریئر 
نومبر 2018ء میں شادمان کو ویسٹ انڈیز کے خلاف سیریز کے لیے بنگلہ دیش کے ٹیسٹ سکواڈ میں شامل کیا گیا۔  انہوں نے بنگلہ دیش کے لیے 30 نومبر 2018ء کو ویسٹ انڈیز کے خلاف اپنے ٹیسٹ کیریئر کا آغاز کیا  جولائی 2021ء میں، زمبابوے کے خلاف واحد میچ میں شادمان نے دوسری اننگز میں ناقابل شکست 115 رنز کے ساتھ، ٹیسٹ کرکٹ میں اپنی پہلی سنچری بنائی۔

ذاتی زندگی 
شادمان نے جولائی 2020ء میں کورونا وائرس کے دوران نشا ولید سے شادی کی۔ نشا اپنی شادی کے دوران نارتھ ساؤتھ یونیورسٹی میں سی ایس ای کی طالبہ تھیں۔ شادمان نے اپنی شادی کا اعلان فیس بک کے ذریعے کیا جب اس نے اپنے رشتے کی حیثیت کو 'شادی شدہ' میں تبدیل کیا۔

حوالہ جات 

چٹاگانگ وائکنگز کے کرکٹ کھلاڑی
ڈھاکہ ڈائنامائٹس کے کرکٹ کھلاڑی
ڈھاکہ کے کرکٹ کھلاڑی
بنگلہ دیش کے ٹیسٹ کرکٹ کھلاڑی
بنگلہ دیش کے کرکٹ کھلاڑی
بقید حیات شخصیات
1995ء کی پیدائشیں
ڈھاکہ میٹروپولیس کے کرکٹ کھلاڑی